Okresná prokuratúra Bratislava II 
Kvetná 13, 820 05 Bratislava 25

Sp. zn. : XXXXX	Bratislava II, 15.4.2015
EEČ : 2-9-104-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa XXXXX, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 27.09.2012 v čase okolo 21.40 hodiny na Družicovej ulici v Bratislave pred obytným domom č. 3 na parkovisku sa pokúsil odcudziť motorové vozidlo továrenskej značky Škoda Octavia, bielej farby, evidenčné číslo XXXXX v hodnote cca 23.973,- € tým spôsobom, že s kovovým prípravkom na násilné prekonanie a otváranie uzamykacích systémov motorových vozidiel poškodil zámok na vodičových dverách, ktoré následne otvoril a vnikol dnu do motorového vozidla, kde si sadol za volant, avšak v tej chvíli bol vyrušený náhodnými očitými svedkami, ktorí následne privolali policajnú hliadku, preto z motorového vozidla vyskočil a z miesta sa snažil utiecť, pričom privolanej policajnej hliadke sa ho podarilo zadržať v Bratislave na Obežnej ulici, pričom svojim konaním poškodenej spoločnosti Volkswagen finančné služby Slovnesko, s.r.o. so sídlom Vajnorská č. 98 Bratislava nespôsobil žiadnu škodu,

Uznesením prokurátora Okresnej prokuratúry XXXXX II zo dňa XXXXX spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením povereného príslušníka PZ Obvodného oddelenia PZ Ružinov - východ, Odboru poriadkovej polície, Okresného riaditeľstva PZ Bratislava II bolo dňa 28.09.2012 pod spisovou značkou ČVS: XXXXX podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre úmyselný prečin krádeže v štádiu pokusu  podľa § 14 k § 212 odsek 2 písm. a), odsek 3 písm. a) Trestného zákona a úmyselný prečin poškodzovania cudzej veci podľa § 245 ods. 1 Trestného zákona, na tom skutkovom základe, ako je uvedené vo výrokovej časti predmetného uznesenia. Následne bol dňa 28.12.2012 obvinený XXXXX pri výsluchu obvineného povereným príslušníkom upozornený, že skutok pre ktorý je trestne stíhaný bude právne kvalifikovaný len ako úmyselný prečin krádeže v štádiu pokusu podľa § 14 k § 212 ods. 2 písm. a), ods. 3 písm. a) Trestného zákona, pričom uvedená skutočnosť bola zaprotokolovaná v zápisnici o výsluchu obvineného, ktorú obvinený podpísal.
	
Uznesením prokurátorky Okresnej prokuratúry Bratislava II pod spisovou značkou     XXXXX - 18 bolo dňa XXXXX trestné stíhanie obvineného XXXXX podľa     § 216 ods. 1 Trestného poriadku podmienečne zastavené a podľa § 216 ods. 2 Trestného poriadku bola obvinenému určená skúšobná doba v trvaní 18 (osemnásť) mesiacov. Uznesenie nadobudlo právoplatnosť dňa XXXXX, pričom skúšobná doba podmienečného zastavenia trestného stíhania uplynula dňa  XXXXX.

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z aktuálne zabezpečeného odpisu z registra trestov Generálnej prokuratúry SR vyplýva, že obvinený počas skúšobnej doby viedol riadny život, nakoľko tento nespáchal žiaden trestný čin. Na základe výpisu z Ústrednej evidencie priestupkov Ministerstva vnútra Slovenskej republiky bolo zistené, že obvinený sa v sledovanom období nedopustil žiadneho priestupku v zmysle zákona č. 372/1990 Zb. o priestupkoch v znení neskorších predpisov. Z policajnej lustrácie v systéme AVÍZO vyplýva, že voči obvinenému XXXXX v súčasnej dobe nie je vedené iné trestné stíhanie žiadnou policajnou súčasťou. 

Vzhľadom na vyššie uvedené skutočnosti konštatujem, že XXXXX v priebehu skúšobnej doby viedol riadny život. Z vyššie uvedených dôvodov som podľa § 217 ods.1 Trestného poriadku rozhodla, že sa v skúšobnej dobe osvedčil a nie je dôvod v trestnom stíhaní pokračovať.

Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku.

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

Poučenie:
Proti tomuto uzneseniu je prípustná sťažnosť, ktorú možno podať v lehote do troch dní od jeho doručenia na Okresnú prokuratúru Bratislava.  Sťažnosť má odkladný účinok.

JUDr. Barbora Bogdaliková
prokurátorka